**Školné**

**/čiastočná úhrada nákladov spojených so štúdiom na ZUŠ/**

Podľa Všeobecne záväzného nariadenia mesta Štúrovo č. 14/2017 o určení výšky príspevku na čiastočnú úhradu nákladov v školách a v školských zariadeniach, ktorých zriaďovateľom je mesto Štúrovo, príspevok v základnej umeleckej škole je určený nasledovne:

1. Na čiastočnú úhradu nákladov spojených so štúdiom v základnej umeleckej škole prispieva:

a/ pre individuálne vyučovanie zákonný zástupca žiaka a dospelá osoba do veku 25 rokov mesačne sumou vo výške 8,00 €

b/ pre skupinové vyučovanie zákonný zástupca žiaka a dospelá osoba do veku 25 rokov mesačne sumou vo výške 6,00 €

c/ na prípravné štúdium zákonný zástupca žiaka mesačne sumou vo výške 5,00 €

d/ na štúdium dospelá osoba nad 25 rokov , ktorá ukončila I. a II. stupeň ZUŠ mesačne sumou vo výške 15,00 €

e/dospelá osoba nad 25 rokov skupinové vyučovanie mesačne sumou 20,00 €

f/ dospelá osoba nad 25 rokov individuálne vyučovanie mesačne sumou 30,00 €

g/ pre rozšírené štúdium zákonný zástupca žiaka mesačne sumou vo výške 12,00 €

2. Príspevok podľa odseku 1 sa uhrádza dva krát počas školského roka. Prvá splátka sa uhrádza do konca septembra a druhá splátka sa uhrádza do konca februára daného školského roka.

3. Príspevok podľa odseku 1 uhrádza zákonný zástupca žiaka a dospelá osoba za každý predmet daného odboru samostatne.

4. Uhradený príspevok sa nevracia. O vrátení pomernej časti príspevku môže riaditeľ školy rozhodnúť na základe písomnej žiadosti žiaka, alebo jeho zákonného zástupcu, a to vtedy, ak žiak zo závažných dôvodov (napr. zdravotných dôvodov nenavštevoval vyučovanie viac ako 4 týždne ) štúdium prerušil, alebo predčasne ukončil v súlade s čl. 1 ods. 6 Vyhlášky MŠVV a Š SR č. 245/2011, ktorou sa mení a dopĺňa vyhláška č. 324/2008 Z. z. o základnej umeleckej škole.

5. Príspevok v základnej umeleckej škole sa neuhrádza:

a/ zákonný zástupca nezaopatreného dieťaťa alebo dospelá osoba do 25 rokov, ak písomne o to požiada riaditeľa, a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu .

b/ dieťa, ktoré je umiestnené v Detskom domove v Štúrove.

Nariadenie nadobúda účinnosť dňom 01.01.2018.

Školné je potrebné uhradiť poštovou poukážkou (šekom) alebo prevodom na účet (cez internet banking), inak žiak stráca nárok na vyučovanie v danom odbore podľa § 50 ods.2. zákona 245/2008 Z.z. o výchove a vzdelávaní (školský zákon).

Doklad o zaplatení prosíme predložiť triednemu učiteľovi.

Č. účtu **IBAN: SK78 0200 0000 0016 3289 2857**

Informácia pre príjemcu: meno žiaka, meno pedagóga